Rossiya Tashqi ishlar vazirligining Diplomatik akademiyasi
Rossiya Federatsiyasi Tashqi ishlar vazirligining Diplomatik akademiyasi — xalqaro munosabatlar, xalqaro iqtisodiy munosabatlar hamda xalqaro huquq sohasida mutaxassislar tayyorlaydigan dunyodagi eng qadimgi diplomatik akademiyalardan biri hisoblanadi. Diplomatik Akademiya — Rossiya Federatsiyasi Tashqi ishlar vazirligi tomonidan tashkil etilgan idoraviy taʼlim muassasasi hisoblanadi. Oliy kasbiy taʼlim dasturlari bilan bir qatorda, Diplomatik Akademiya qoʻshimcha taʼlim dasturlarini amalga oshiradi. Ularning asosiylari malaka oshirish fakultetida amalga oshirilayotgan Rossiya va xorijiy mamlakatlardagi diplomatik xodimlarni qayta tayyorlash va malakasini oshirish dasturlaridir.